google/wiki40b huggingface dataset:
Cardiff katedral

Historie

Den originale bygningen ble reist i 1842 til en kostnad på £2 124, etter en innsamlingsaksjon i Wales og Irland og etter en større gave fra lady Catherine Eyre of Bath. Kirken lå på David Street i Cardiff og ble viet til Wales' nasjonalhelgen, David av Wales, etter ønske fra lady Eyre.
Dagens bygning ble tegnet av arkitektfirmaet Pugin & Pugin og bygget i årene 1884-87. Dette var Cardiffs viktigste katolske kirke, og ble sete for den katolske erkebiskopen av Cardiff i 1916. I 1920 ble den erklært katedral for Cardiff erkebispedømme.
Katedralen ble ødelagt under andre verdenskrig da brannbomber traff taket i mars 1941. Den ble restaurert og gjenoppbygget i løpet av 1950-tallet, under ledelse av F. R. Bates, Son, and Price og ble gjenåpnet i mars 1959.

Katedralens musikkliv

Katedralens har tre kor, Guttekoret ble etablert i 1959, og i de senere årene har det blitt dannet ytterliger to kor: The Junior Girls' Choir og The Senior Girls' Choir.
Medlemmene av både guttekoret og jentekoret blir utdannet ved korskolen ved St John's College i Cardiff. Korene synger ved faste tider, guttekoret synger sammen med voksne herrestemmer på morgenmesse søndager og ved vesper kl 17.00 på tirsdager, samt ved enkelte andre anledninger. Jentekoret synger i katedralen på onsdager og damekoret synger sammen med guttekoret på enkelte katolske festdager, ved konserter, samt ved jule- og påskehøytidene. Korene opptrer også på reise og turneer både innen Storbritannia og i Europa, samt i kringkastingssendinger.

Annet

I tilknytning til katedralen er også Cardiff-avdelingen av Catholic Truth Society, en katolsk virksomhet som produserer og selger liturgiske artikler, som bønnebøker, lys og statuer/figurer av katolske helgener.
Hou Guoyang

Hou Guoyang var katolsk «undergrunnsbiskop» av Chongqing i Kina.
Han ble hemmelig bispeviet av biskop Joseph Fan Xueyan av Baoding i 1988. I januar 1989 ble han arrestert, og holdt i forvaring av de kinesiske myndigheter til i 1991, og deretter holdt i husarrest.
Noe etterpå ble han suspendert fra undergrunnskriken etter at det angivelig kom frem at han var gift og hadde barn, og var involvert i upassende virksomhet.
Korsedderkopp

Utbredelse

Den er vanlig i Vest-Europa og Nord-Amerika. I Norge er den vanlig og finnes i hele landet.

Utseende

Korsedderkopp er en ganske stor og kraftig bygd edderkopp, opptil 20 mm lang (kroppens lengde). Kroppen er todelt, en bakkropp (abdomen) og en forkropp (prosoma eller cephalothorax). Forkroppen er bred, med fine, nedliggende hår. Bakkroppen hos hunnen er stor og kuleformet, med et karakteristiske mønster. Fargen kan variere fra veldig lys gul til veldig mørk grå, men alle har fem eller flere hvite prikker på ryggen, som danner et kors, herav kommer det norske artsnavnet. De hvite prikkene er forårsaket av celler fylt med guanin, et biprodukt av proteinstoffskifte. Den er noe fargevariabel og enkelte har et mindre kontrastrikt mønster. Hodet har åtte øyne, fire forholdsvis store øyne i midten, som mer eller mindre danner et kvadrat, og et par ganske små øyne som sitter tett sammen på hver side. Chelicerene er korte, kraftige, med tenner på innsiden. 
Beina er middels lange og ganske kraftige, med lyse og mørke ringer. Det tredje beinparet hos korsedderkoppen er spesialisert for å hjelpe til med å spinne hjulnett. De brukes også til å forflytte seg rundt på nettet uten å bli sittende fast. Disse beina er bare nyttig på nettet, på bakken er de av lite verdi. 
Den kan forveksles med  Araneus marmoreus og muligens Araneus quadratus.  Bakkroppens form kan være nyttig for å skille den fra A. marmoreus, som har en bakkropp som er tjukkest på midten. Korsedderkoppens bakkropp er alltid bredest lengst framme.

Levevis

Denne arten er vanlig i hager og nær hus, men kan finnes i mange andre miljøer også, bare det finnes vegetasjon som den kan feste nettet sitt til.
Korsedderkopper lager lyd når de føler seg truet. Da dette vanligvis er et passivt dyr, er det vanskelig å provosere den til å bite. Hvis den biter, er bittet bare litt ubehagelig og helt harmløst for mennesker.
Nettet spinnes av de større hunnene som vanligvis henger på nettet med hodet ned, mens de venter på at et bytte skal sette seg fast. Byttet blir da hurtig fanget og pakket i silkespinn før det etes. Korsedderkopper eter nettet sitt hver natt sammen med mange av de små insektene som blir fanget i det. Dette kan de gjøre på få minutter. Neste morgen spinner de et nytt nett.
Den mye mindre hannen tilnærmer seg hunnen forsiktig for å parre seg. Hvis han ikke er forsiktig nok, kan han bli spist av henne.
Catalogue raisonné

Videre lesning

Judging the Authenticity of Prints by The Masters: A Primer for Collectors by David Rudd Cycleback
Callambulyx tatarinovii

Utseende

En middelsstor (vingespenn 57 – 82 mm), olivengrønn svermer, det finnes også en brun fargevariant. Den ligner på Smerinthus kindermanni. Brystet har en timeglassformet, mørkebrun tegning. Forvingen har et trekantet, mørkere tverrbånd nær midten og en trekantet, mørkere flekk ved vingespissen. Bakvingene er brunrosa med to mørkere streker ved bakhjørnet. Larven er grønn med tallrike små, hvite vorter. Den har tydelige, lyse skråstriper på annethvert kroppsledd og en smal, gulhvit ryggstripe. Hodekapselen er tilspisset i toppen, og hornet på bakkroppen er kraftig og rødlig.

Levevis

Som hos andre Smerinthinae tar ikke de voksne svermerne næring til seg. Larvene lever på ulike løvtrær, hyppigst på alm (Ulmus spp.).
Soft tennis under Asialekene 2010

Soft tennis under Asialekene 2010. Soft tennis var en av sportene under de sekstende Asialekene som ble arrangert i Guangzhou i Kina. Soft-tennisturneringene ble avviklet i perioden 13. til 19. november 2010. Det var i alt sju turneringer; single-, double og lagkonkurranse for menn og damer samt mixeddouble. Alle tapende semifinalister fikk bronsemedaljer. Det var åttifem utøvere fra elleve nasjoner som deltok. Sør-Korea ble beste nasjon med to gullmedaljer foran Kinesisk Taipei og Japan som også vant to gull.
Akita-motorveien

Akita-motorveien (秋田自動車道 Akita Jidōsha-dō) er en bompengefinansiert (Expressway) motorvei i Tōhokuregionen i Japan. Veien forbinder Tōhoku-motorveien i prefekturet Iwate med Noshiro i prefekturet Akita og er ca 187 km lang. Veien er eid og blir driftet og vedlikeholdt av East Nippon Expressway Company (NEXCO East Japan).
Royal Flying Doctor Service of Australia

Royal Flying Doctor Service of Australia (RFDS), vanligvis kjent som The Flying Doctors, er en organisasjon som  tilbyr luftambulanse- og legetjenester til avsidesliggende områder i Australia.

Historikk

Flying Doctors ble opprettet som en ideell organisasjon. Den yter både øyeblikkelig hjelp og primære helsetjenester til folk som ellers ikke har tilgang til slike tjenester på grunn av boavstand og isolert beliggenhet i det indre av Australia. Flying Doctors assisterer også med fjernundervisning over radio.
Organisasjonens virke går tilbake til 1928, i et eksperiment kalt Aerial Medical Service (AMS) i Queensland av en presbyteriansk misjonær ved navn John Flynn. Han startet virksomheten ved hjelp av innsamlede midler og en De Havilland DH.50, som ble stilt til rådighet fra Qantas.
I den første tiden ble det gjennomført om lag 50 flyvninger årlig. Det var den første virkelige luftambulanse i verden. I årene som kom, med Den store depresjonen, var AMS helt og holdent avhengig av innsamlede midler og gaver, men etterhvert bevilget også delstatsregjeringene og Australias føderale regjering midler til virksomheten.
Etter de vellykkede første årene i Queensland og den oppmerksomhet som organisasjonen fikk, ble det etterhvert etablert virksomheter i alle Australias delstater og i 1936 ble organisasjonen formelt etablert som en føderal virksomhet. I 1942 ble navnet Flying Doctor Service tatt i bruk, og i 1955 ble Royal lagt til i navnet.
Frem til 1960-tallet ble oppdragene utført med innleide fly, piloter og mekanikere, men fra da av kunne Flying Doctors anskaffe egne fly med egne piloter og mekanikere.

Flåten i dag

I 2007 benyttet Flying Doctors enten Pilatus PC-12 eller Beechcraft King Air 200-serien. Innredningen i disse flyene kunne variere, men en typisk innredning omfattet plass til to sykepassere (eller sittende pasienter) og to bårer. I 2008 hadde organisasjonen om lag 60 fly utplassert på baser over hele Australia.
Begge flytypene har trykk-kabin, noe som er av stor betydning ved transport av pasienter med lunge- eller pusteproblemer eller pasienter som er sensitive overfor forandringer i lufttrykket.

School of the Air

School of the Air, som gir undervisning over radio til elever på fjerntliggende farmer brukte inntil nylig Flying Doctors radioutstyr og frekvenser. Med innføring av Internett er det ikke lenger behov for dette samarbeidet.
Orohena

Orohena er et fjell på Tahiti i Fransk Polynesia. Det når 2 241 moh. Orohena er landets høyeste fjell.
Fjellet er den største av to de utslokkede skjoldvulkanene som danner øya Tahiti.
Zhongli Quan

Zhongli Quan (kinesisk: 鐘離權, pinyin: Zhōnglí Quán; Wade–Giles: Chung-li Ch'üan), også Zhong Li Quan (Han Chung Li) er en daoistisk udødelig i kinesisk mytologi. Han tilhører gruppen de åtte udødelige. Han skal ha vært alkymist og general i Han-dynastiets tid.
Han holder det evige livs fersken i hånden, og ofte også med en håndvifte. Han har tilsyn med militæret.
Henning Jakhelln

Bakgrunn

Jakhelln ble utdannet cand.jur. i 1963, i 1967 ble han lic.jur.. Fra 1964 til 1965 var han advokatfullmektig, men han har i det meste av sin karriere vært ansatt ved Universitetet i Oslo på de ulike juridiske instituttene der. Han var vitenskapelig assistent ved Nordisk institutt for sjørett, fra 1963 til 1964, før han ble universitetslektor og stipendiat ved Institutt for privatrett i årene 1965 til 1971. Deretter flyttet han til Institutt for offentlig rett, først som amanuensis, senere førsteamanuensis og siden 1990 som professor.
Siden 2005 har han vært nettredaktør for nettsiden Arbeidsrett.no.
Tessak

Tessak er et blankvåpen med en bred, krum klinge som en kort sabel med lange parérstenger og enten en plate eller kurv av runde eller flate stenger som beskytter hånden. Tessaken var også kjent som «bondesverd» i Norge. 
Tessaken er av syd-tysk eller østerriksk opprinnelse og kom i bruk på midten av 1500-tallet som et allment våpen egnet for stikk og hugg. Dette våpenet ble innkjøpt av kong Christian IV på slutten av 1500-tallet for å skaffe våpen til det norske militærvesenet som for det meste bestod av bondeoppbud for leidangen. I flere omganger mellom 1589 og 1617 ble flere tusen slike våpen anskaffet og solgt til selvkost til de norske bøndene. Tessaken var da umoderne i Tyskland.  Navnet, Tessak, er en avledning av det tyske «Düsagge» som var betegnelsen på en enkel bøhmisk sabeltype.
De norske bøndene var forpliktet til å ha våpen til landets forsvar. Våpentypene ble standardisert til de nye våpnene gevær, tessak og hellebard med Christian IVs norske lov av 1604. Samtidig beholdt man de gamle våpnene øks og spyd. Antall våpen som skulle finnes på en gård var bestemt av gårdens størrelse og økonomi.
Sinti

Sinti er en undergruppe av romanifolket som kom til nordvest-Europa på slutten av middelalderen. De er beslektet med roma (kalt sigøynere) som hovedsakelig lever i Øst-Europa og opprinnelig kom fra India, men ønsker ikke å forveksles med dem. Det finnes likhetstrekk og mulig slektskap mellom sintene og de norske/svenske taterne, blant annet flere felles slektsnavn. Opprinnelig var sintiene nomader, idag er de fleste bofaste eller har en delvis nomadisk livsform.
En antar at sintiene brøt opp fra Sind eller fra strøkene langs elven Sindhu i India til Persia der stammesmedlemmene søkte arbeid som musikere. Fra Persia migrerte de så videre til Europa og Nord-Afrika. Musikktradisjonene i de strøkene der de levde i løpet av århundrene ble etterhvert en del av sintienes egen musikk.
Nabil El Zhar

Liverpool

Han kom gratis til Liverpool fra St. Etienne i oktober 2006. Han scoret sitt første mål for Liverpool 31. oktober 2007 i 2-1 seieren hjemme på Anfield over Cardiff i Ligacupen på et langskudd fra cirka 30 meter.
Foran sesongen 2008/2009 fikk El Zhar nummeret 31. El Zhar fikk etterhvert sjansen i flere kamper for Liverpool, bl.a to kamper fra start, og i januar 2009 ble det kjent at den spanske klubben Málaga ville forsøke å hente han på utlån.

Landslagsspill

Selv om han er født i Frankrike, vil han spille for Marokko i landslagssammenheng, det kan han gjennom at en av foreldrene er marokkansk. Han hjalp ungdomslandslaget til Marokko til en semifinale i Junior-VM i fotball. 
Den 26. mars 2008 scorte El Zhar for Marokko i en 4-1 seier mot Belgia i sin første landskamp.
Immunologi

Immunologi er læren om immunforsvaret og er en relativt ung vitenskap. Til tross for dette er immunologi en av de biomedisinske fagområder som utvikler seg raskest. De seneste årene er det gjort mange viktige oppdagelser innenfor feltet, noe som blant annet reflekteres i at et stort antall medisinske Nobelpriser er blitt delt ut til immunologer.
Immunologisk forskning dreier seg ikke bare om å forstå hvordan immunsystemet fungerer. Dette er fortsatt et viktig aspekt, men det følges også av et ønske om å kunne påvirke og utnytte immunresponsen slik at vi blir i bedre stand til å forsvare oss mot sykdom. Denne kunnskapen ser vi nå muligheter for å utnytte, både til å yte enda bedre beskyttelse, men også til å dempe virkningen av en overaktiv immunrespons. Dette siste er for eksempel tilfelle ved forskjellige autoimmune sykdommer som leddgikt, multippel sklerose med flere.

Psykonevroimmunologi

Psykonevroimmunologi er studiet av samspillet mellom psykologiske prosesser og nervesystemet/immunsystemet i mennesket.
 
Psykonevroimmunologi er en tverrfaglig disiplin som omfatter 
psykologi, neuroscience, immunologi, fysiologi, farmakologi, molekylærbiologi, psykiatri, behavioral medicine, infectious diseases, indremedisin, og revmatologi.
1010-årene

-- 1010 -- 1011 -- 1012 -- 1013 -- 1014 -- 1015 -- 1016 -- 1017 -- 1018 -- 1019
Tiårsoversikt
Jonathan Coachman

Media

Den 5. november 2007 var han med i en episode av Family Feud, et amerikansk "Game-Show", sammen med Ric Flair, Batista, Mr. Kennedy, King Booker, Queen Sharmell, Candice Michelle, Layla, Maria, Michelle McCool.
Ruben Lameiras

Karriere

Lameiras ble, via Millwall, en del av Tottenham Hotspurs ungdomsakademi i juli 2011, og signerte proffkontrakt med klubben juli 2014. Lameiras spilte åtte kamper og scoret ett mål for klubbens U21-lag i løpet av 2014/15-sesongen. Den 26. mars 2015 ble det kjent at Lameiras ville spille på utlån i Allsvenskan-klubben Åtvidabergs FF, i en låneavtale som gikk ut juni, med mulighet for forlengelse.
Lameiras spilte første kamp for Åtvidabergs FF i Allsvenskan 5. april 2015, hvor Åtvidabergs FF tapte 0–1 mot IFK Göteborg på bortebane. Lameiras fikk elleve seriekamper for Åtvidabergs FF, før han 10. juni ble hentet tilbake til London.
Lameiras prøvespilte for Coventry City sommeren 2015.
Borger A. Lenth

Utdannelse

Lenth tok examen artium i 1956 og ble cand.jur. ved Universitetet i Oslo i 1962. Han studerte internasjonal skatte- og selskapsrett ved London School of Economics 1964 til 1965. Fra 1967 til 1968 studerte han Business Administration ved IMEDE i Lausanne. Etter noen år i arbeidslivet tok han en MBA ved Harvard Business School i USA i 1987.

Stillinger

Da han var ferdig med sin juridiske utdannelse, var Lenth dommerfullmektig før han fortsatte studiene. I 1968 begynte han i Den norske Creditbank som kontorsjef. Her steg han raskt i gradene og ble stedfortredende administrerende direktør for banksjef Johan Melander i 1980. Da hadde han hatt permisjon fra 1974 til 1976 for å arbeide som sjef for Zambias utviklingsbank. I 1982 ble han toppsjef i NORAD og bygget fra 1984 opp Departementet for utviklingshjelp. I 1987 ble han administrerende direktør i Eksportfinans og i 1991 ble han konsernsjef i Kreditkassen, bare to måneder før bankkrisen satte inn for fullt og banken tapte all egenkapital. Dette førte til en statlig redningsaksjon, de gamle eierne tapte alle verdiene og Lenth fikk jobben med å bygge banken opp igjen.
I 1998 ble han partner i Advokatfirmaet Hjort DA med forretningsjus som spesiale.
Hatten (tidsskrift)

Hatten var et politisk tidsskrift som ble gitt ut av ut av den seinere teatersekretæren Olof Kexél. Det kom bare ut med 11 nummer mellom 19. desember 1768 og 8. mai 1769. Det ble trykktet ved Kongl. Finska boktryckeriet i Stockholm.

Kilder

Sveriges periodiska litteratur, Stockholm 1895
Charles de Bourbon-Vandôme

Bakgrunn

Charles av Bourbon var sønn av hertugen av Vendôme Karl IV av Bourbon, samt bror til kongen av Navarra Anton av Bourbon og prinsen av Condé Louis I av Bourbon.

Kardinal

Charles trådte som ung inn i prestestanden og ble kreert til kardinal. Av de katolske makter ble han tatt i 1584 som tronfølger etter Henrik III av Frankrike som den nærmest arveberettigede katolske prinsen - dette for å forhindre at en protestant ble neste konge. For det eldste aktuelle medlem av kongsslekten, Henrik av Navarra (sønn av Karl IIIs avdøde eldre bror Antoine), var protestant. Når de lanserte kardinalen, var det hans slektslinje som var grunnen, for Charles var verken kjent for karakterstyrke eller intelligens. 
Kong Henrik III fikk da Charles fengslet i slottet i Blois den 23. desember 1588. Han ble så flyttet rundt fra ett slott tl det neste, formodenlig for å forhindre at han og hans støttespillere skulle klare organisere en rømning. 
Etter Henriks død i august 1589 ble han hyllet av Den katolske liga som dens konge under navnet Karl X. Han satt imidlertid fortsatt fengslet. Hans fengsel, i Chinon, ble åpenbart ansett for å være farlig nær katolskdominert område, då han ble atter en gang flyttet sent i november, denne gang til Fontenay-le-Comte. Han døde allerede neste år, fengslet i Fontenay-le-Comte, og ble begravd i karteusernes kloster i Gaillon.
Den katolske liga utså da i stedet hans brorsønn, Charles av Bourbon-Comdé og sønn av Louis I av Bourbon til tronfølger. Denne hadde de imidlertid enda mindre fremgang med enn onkelen i sine tronkrav.
Friidrett under Stillehavslekene 1979

Friidrett under Stillehavslekene 1979. Friidrett var en av flere sporter som var med i de sjette stillehavslekene som ble arrangert i Suva på Fiji i perioden 28. august til 8. september 1979. Det var sjette gangen som friidrett var med på programmet i stillehavslekene. Det var 37 øvelser, tjueto for menn og femten for kvinner. Ny-Caledonia ble beste nasjon med tjue gullmedaljer foran Fiji med åtte.
Horn (Östergötland)

Horn er et tettsted i Kinda kommune i Östergötlands län i Östergötland i Sverige. I 2010 hadde tettstedet 495 innbyggere.
Martín Cáceres

Landslaget

Han ble tatt ut i Uruguays tropp til VM i fotball 2018 i Russland.
Changzhi (Changzhi)

Changzhi (kinesisk: 长治县; pinyin: Chángzhì Xiàn) er et fylke i provinsen Shanxi i Folkerepublikken Kina. Det er del av byprefekturet Changzhi.
Befolkningen var på 320 875 innbyggere i 1999.

Kulturminner

Zhengjuetempelet (Zhengjue si, 正觉寺) og Jadekeiserens tempel i Changzhi (Changzhi yuhuang guan, 长治玉皇观) står på Folkerepublikken Kinas liste over kulturminner.
Solavågen

Solavågen (også skrevet Solevåg) er et tettsted i Sula kommune på Sunnmøre. Det ligger rundt 9 kilometer sørøst for kommunesenteret Langevåg.
Solavågen hadde om lag 1 156 innbyggere i 1998, men har hatt stor befolkningsvekst det siste tiåret. Stedet ligger langs Storfjorden med ferjesamband Festøya-Solavågen, med relativt nye bilferjer fra 2010.
Warcraft: Orcs & Humans

Andre Warcraft-spill

Blizzard har produsert fire oppfølgere, i tillegg til utvidelsespakker. Alle er satt i det samme universet. Det nyeste spillet i serien, World of Warcraft, er i motsetning til resten ikke et strategispill, men et MMORPG.
TriTrans

TriTrans er en nettside som kan oversette fra og til språkene engelsk, spansk og norsk. TriTrans har også et forum for diskusjon og spørsmål.
Normal (meteorologi)

Normalen er innen meteorologi en gjennomsnittsverdi over en internasjonalt fastsatt periode på 30 år. Det er Verdens meteorologiorganisasjon (WMO) som fastsetter perioden.
Den første normalperioden var fra 1901 til 1930, den neste fra 1931 til 1960. I dag brukes perioden fra 1961 til 1990. Om en ikke endrer praksis, vil en fra 2021 gå over til å bruke normalperiode fra 1991 til 2020. I en del sammenhenger foretrekker en å bruke andre perioder for sammenlikning, f.eks fra 1971 til 2000. Dette kalles i blant normaler, men bør mer korrekt omtales som langtidsmiddel.
Tretti år er fastsatt som et kompromiss. På den ene sida trenger man en lang periode som utjamner de naturlige svingningene i været. På den andre sida er det mange steder vanskelig å opprettholde målinger over en svært lang periode på samme sted og under noenlunde like forhold (homogenitet).
Dersom en har homogene målinger et sted i heile normalperioden, kan en enkelt beregne normalverdien for de fleste værelementer. Om en har mangelfulle målinger, kan normalen interpoleres utfra målinger på nærliggende steder og kunnskaper en har om klimaet. I den seinere tid har datateknologien gjort slike interpoleringer mye enklere, idet det – utfra de måleverdier en faktisk har – kan produseres finmaska nett (grid), som dekker mellomliggende områder.
Normalbegrepet er udødeliggjort i Norge gjennom komikeren Leif Justers revymonolog «Mot normalt» fra 1954, skrevet av Fridtjof Granli.
Scandlines

Historie

Navnet Scandlines kom første gang i anvendelse i 1991, hvor DSB og det svenske Sweferry, brukte navnet da de sammenslo deres ruter på Helsingør-Helsingborg.
I 1995 ble fergedriften utskilt til DSB Rederi A/S og i 1997 endredes navnet på rederiet til Scandlines A/S. Det danske selskap ble sammenslått med Deutsche Fährgesellschaft Ostsee GmbH (DFO) 21. august 1998.
Rederiet var eiet av Trafikministeriet i Danmark og Deutsche Bahn AG, som hver hadde en andel på 50%. Den 19. juni 2007 ble det inngått avtale om salg av selskapet til den britiske kapitalfond 3i (andel på 40%), det tyske investeringsselskap Allianz Capital (antall på 40%) og rederiet Deutsche Seereederei (andel på 20%).
Rederiet har datterselskapene Scandlines Danmark A/S og Scandlines Deutschland GmbH, som driver aktivitene i de to hovedlandene.
Det svenske Scandlines AB, var opprinnelig eid av Statens Järnvägar og i 1999 ble selskapet solgt til Stena Line. Scandlines AG mente imidlertid at de hadde en forkjøpsrett som stoppet salget inntil en voldgiftsavgjørelse avgjorde at selskapet måtte selges til Stena Line.
Hägglunds Pvrbv 551

Historie

Da Ikv 102 og Ikv 103 ble erstattet med Ikv 91 fra 1975 til 1978 så man muligheten til å benytte chassiene som basis for de panserjagerne som man hadde til hensikt å utstyre panserbrigadene med. Ombyggingen bestod av et helt nytt overbygg på det gamle chassiet, samt ny motor og girkasse av samme type som i Hägglunds Bv206. Arbeidet ble utført i årene 1984 til 1986 ved Hägglund & Söner i Örnsköldsvik.

Besetning

Besetningen består av vognfører, skytter, lader og vognkommandør. Vognfører og vognkommandør sitter lengst foran i vognen. På midten av vognen er det to store takluker som skytter og lader sitter under ved forflytning. Når vognene klargjøres for skyting åpnes lukene og rakettlavetten heises opp over vogntaket. Skytter og lader er ikke beskyttet av vognens pansring når dette skjer.

Bevæpning

Vognen har en utskytningsrampe for Robot 55 TOW. TOW er en halvautomatisk styrt panservernrakett med praktisk skuddavstand 65 til 3000 meter, rekkevidden avhenger av hvilken modell som brukes, men er på maksimalt 3750 meter.

Varianter

Luftvärnsrobotbandvagn 701 (Lvrbbv 701) er søstervognen til Pvrbbv 551. Vognene er stort sett like, det eneste som er forskjellig er bevæpningen. Lvrbbv 701 er beregnet på luftmål og er bevæpnet med Robot 70.